text: Sigtet gik amok i retten 
  22 februar 2015 kl. 13.20
  23-årig mand sigtet for flere indbrud blev så rasende over at blive varetægtsfængslet, at han smadrede bord i retten
  Esbjerg har de sidste to weekender været plaget af en række indbrud. Men politiet har nu formentlig fat i de tyve, der står bag. En af de formodede gerningsmænd bag indbruddene var i dag søndag i grundlovsforhør retten i Esbjerg. Sammen med sin 24-årige formodede samarbejdspartner. Begge fra byen. Begge sigtet for tyveri af blandt andet PH-lamper.
  Men da den 23-årige fik at vide, at han blev varetægtsfængslet i foreløbig fire uger, så han rødt og smadrede et bord i retten. Nu kan han afvente en sigtelse for hærværk også.
  De kærede i øvrigt begge varetægtsfængslingen til Landsretten, der nu vil tage stilling til om de skal løslades eller i fængsel.
  2 mænd anholdt for indbrud i Esbjerg. I grundlovsforhør fængslet i 4 uger. Den ene sparkede bord itu i retten. Sigtet for hærværk #politidk
  
  